**KORRALDUS**

Kose 14. september 2021 nr 667

**Külavanema ja abikülavanema ametisse kinnitamine**

Vardja küla elanikud viisid 4. septembril 2021 läbi üldkoosoleku eesmärgiga valida külale külavanem ja abikülavanem. Koosoleku protokollist ja osalejate nimekirjast nähtub, et kokku osales valimises 34 inimest, neist 31 olid registri järgi Vardja küla elanikud.

Vastavalt Kose Vallavolikogu 22.05.2014 määruse nr 32 „Kose valla küla- ja alevikuvanema statuudi kinnitamine“ § 2 lõikele 2 on üldkoosolek otsustusvõimeline, kui sellest võtab kuni 350 elanikuga külas osa vähemalt 1/5 külas asuvatest majapidamistest (arvestuse aluseks üks esindaja igast majapidamisest). Kose Vallavalitsus kontrollis rahvastikuregistri järgsete Vardja küla elanike elukohta ja selgus, et Vardja külas on rahvastikuregistris kokku 95 erineva aadressiga elukohta (leibkonda), kellest koosolekul oli esindatud 21 ehk 22 % leibkondadest.

Vastavalt Kose Vallavolikogu 22.05.2014 määruse nr 32 „Kose valla küla- ja alevikuvanema statuudi kinnitamine“ § 2 lõikele 2 oli üldkoosolek otsustusvõimeline.

Aluseks võttes kohaliku omavalitsuse korralduse seaduse § 30 lõike 1 punkti 2, Kose Vallavolikogu 22.05.2014 määruse nr 32 „Kose valla küla- ja alevikuvanema statuudi kinnitamine § 2 lõiked 2, 7 ja 10, **annab**

Kose Vallavalitsus

**korralduse:**

1. Kinnitada Vardja külavanemaks Andero Laherand.
2. Kinnitada Vardja abikülavanemaks Sergei Solovjov.
3. Korraldus jõustub teatavakstegemisest.
4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Kose Vallavalitsusele haldusmenetluse seadusega vaide menetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

*/allkirjastatud digitaalselt/*

*/allkirjastatud digitaalselt/*

Merle Pussak

vallavanem Kätlin Iljin

vallasekretär